Hér má sjá úrtak úr henni : Samkvæmt nýbirtum tölum frá Þjóðskrá hefur fasteignaverð á höfuðborgarsvæðinu hækkað um 2,4% á síðastliðnum 12 mánuðum . Fjölbýli hefur hækkað í verði um 2,6% og sérbýli um 1,5% . 12 mánaða takturinn hefur ekki mælst lægri í 8 ár , eða allt frá vordögum árið 2011 . Frá því að fasteignamarkaðurinn fór að taka við sér aftur eftir hrun hefur 12 mánaða hækkunartakturinn verið um 8,2% að meðaltali . Í byrjun síðasta árs fór þó að draga talsvert úr árstaktinum þegar framboð íbúða jókst og eftirspurnarspenna á markaðnum minnkaði . ] ] Hægt er að hlaða PDF skjali með greiningunni hér fyrir neðan en helstu niðurstöður hennar voru þessar : Fasteignaverð hefur hækkað umtalsvert síðustu ár og hefur það tvöfaldast á innan við tuttugu árum . • Verðmunur á milli hverfa hefur minnkað . Það kann að liggja í framboðsskorti á eftirsóttari stöðum , sem leiðir til aukinnar eftirspurnar annars staðar . • Fasteignum til sölu á höfuðborgarsvæðinu hefur fækkað síðustu mánuði , þær hafa sjaldan verið færri . • Kaupverð fjölbýlishúsnæðis er að jafnaði um 20 - 30% hærra en metinn kostnaður við byggingu þeirra . Það ætti því að vera nokkur hvati til að byggja fjölbýlishús . • Aldurssamsetning íbúa er líkleg til að breytast á næstu tveimur áratugum sem hefur áhrif á það hvernig húsnæði þarf að byggja . • Samanburður á því hversu margar íbúðir þarf til að hýsa íbúa 25 ára og eldri og því hversu margar íbúðir eru nú í byggingu bendir til þess að það vanti um 3.500 íbúðir á næstu árum til að fullnægja þörf fyrir nýjar íbúðir í borginni . • Ný hótel og aukið eftirlit með Airbnb mun líklega draga úr þörf fyrir nýbyggingar . Síða : 4 Skoðið Gagnatorgið : fasteignir.data.is Helstu niðurstöður • Fasteignaverð hefur hækkað meira en sem nemur hækkun ráðstöfunartekna . Það hefur leitt til þess að nú þarf u.þ.b. tvöfalt fleiri ráðstöfunartekjur á mánuði til að greiða íbúðarverð en þurfti árið 1997 og um 60% fleiri en árið 2007 . • Eiginfjárhlutfall almennings hefur ekki verið hærra síðustu tvo áratugi . • Flestir leigjendur búa miðsvæðis , þ.e. á dýrari svæðum borgarinnar . Þar eru líka flestar smærri íbúðirnar staðsettar . • Einungis um 11% Reykvíkinga segjast nú líkleg til að leigja þegar þau skipta næst um húsnæði , samanborið við 14% árið 2016 og 18% árið 2013 . • Það einkennir leigjendur að þeir hafa lægri tekjur , greiða hærri greiðslur vegna húsnæðis og eru yngri en þeir sem búa í eigin húsnæði , að auki vilja leigjendur kaupa næst þegar þeir skipta um húsnæði . Það virðist því einungis að litlu leyti koma til að leigjendur leigi af öðrum ástæðum en efnahagslegum . • Unga fólkið er líklegast til að flytja á næstu þremur árum . Flest þeirra sem eru í aldurshópnum 25 - 34 ára vilja flytja í stærra húsnæði eða vilja flytja í eigið húsnæði . • Yngsta og elsta fólkið er að leita eftir svipaðri stærð af íbúðum en vilja samt sem áður ekki eins íbúðir . Yngsta fólkið vill fleiri svefnherbergi en það elsta vill færri .